Botsvanos ir Lietuvos santykiai

Botsvanos ir Lietuvos santykiai – dvišaliai tarptautiniai santykiai tarp Botsvanos ir Lietuvos.

Diplomatiniai santykiai tarp Botsvanos ir Lietuvos užmegzti 2004 m. vasario 17 d.

Abi šalys yra Jungtinių Tautų narės. 2022 m. pradžioje Lietuvoje Botsvanos piliečių negyveno.

Botsvaną Lietuvai atstovauja ambasadorius, reziduojantis Stokholme. Lietuva Botsvanai yra akreditavusi Pietų Afrikos Respublikoje reziduojančią ambasadorę.

Santykių istorija

Pirmieji kontaktai 
Nėra žinoma apie dviejų valstybių ryšius iki 1966 m., kai Botsvana tapo nepriklausoma. Kita vertus, SSRS vykdytos Lietuvos okupacijos metais Botsvana yra palaikiusi ryšius su Lietuvos diplomatinėmis atstovybėmis. Lietuvai atkūrus nepriklausomybę 1990 m., santykiai tarp Botsvanos ir Lietuvos išliko minimalūs iki 2004 m.

Santykiai nuo 2004 m. 
Diplomatiniai santykiai tarp Botsvanos ir Lietuvos užmegzti 2004 m. vasario 17 d. Lietuvos Respublikos ambasadoje Stokholme pasirašius dvišalę bendrąją deklaraciją tarp Lietuvos ambasadoriaus Švedijoje Petro Zapolsko ir Botsvanos ambasadorės Švedijoje Naomi Elenos Madžindos. Botsvana – 135-oji pasaulio valstybė, su kuria Lietuva užmezgė diplomatinius santykius.

2011 m. Botsvana Lietuvai akreditavo Švedijoje reziduojančią savo ambasadorę. Ja buvo paskirta Bernadetė S. Ratedi.

2012 m. rugsėjo mėn. Niujorke (JAV) vykusios Jungtinių Tautų Generalinės Asamblėjos 67-osios sesijos paraštėse Lietuvos užsienio reikalų ministras Audronius Ažubalis susitiko su Botsvanos užsienio reikalų ministru.

Lietuva savo pirmąją ambasadorę Botsvanai paskyrė 2017 m. Ja tapo Lietuvos Respublikos ambasadorė Pietų Afrikos Respublikoje Sigutė Jakštonytė. Pirmoji Lietuvos ambasadorė tų metų spalio 26 d. įteikė skiriamuosius raštus Botsvanos prezidentui Serecė Khamui Jan Khamui.

Turizmo agentūros (Grūda, Kelionių akademija) organizuoja keliones į šią šalį iš Lietuvos.

Ekonominiai santykiai 
2018 m. duomenimis, prekybos apyvarta tarp Lietuvos ir Botsvanos siekė 150,1 tūkst. eurų.

Prekybos balanse dominuoja eksportas iš Lietuvos į Botsvaną.
 	
 Eksportas sudaro 149,8 tūkst. eurų.
 Importas sudaro 0,3 tūkst. eurų.

Pasiuntinių ir ambasadorių sąrašas

Pasiuntiniai Lietuvai 
 2011 m. – Bernadetė Ratedi, pirmoji Botsvanos ambasadorė Lietuvai (rezidavo Stokholme)
 nuo 2014 m. – Lamekas Ntekela, antrasis (rezidavo Stokholme)
 nuo 2022 m. – Čandapiva Nteta (reziduoja Stokholme)

Pasiuntiniai Botsvanai 
 2017-2020 m. – Sigutė Jakštonytė, pirmoji ambasadorė Botsvanai (rezidavo Pretorijoje)
 nuo maždaug 2020 m. – Dainius Junevičius (reziduoja Pretorijoje)

Šaltiniai

Literatūra

Nuorodos 
 Dvišalis bendradarbiavimas (URM.lt) 

Lietuvos diplomatiniai santykiai
Botsvana